**Ministru kabineta noteikumu projekta „Grozījumi Ministru kabineta**

**2010. gada 29. jūnija noteikumos Nr. 605 „Kārtība, kādā izmeklē un uzskaita nelaimes gadījumus, kuros cietuši karavīri dienesta laikā un zemessargi, pildot dienestu Zemessardzē”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vadības deklarācijas IV. sadaļā un Vadības rīcības plāna 127. punktā noteiktie uzdevumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar spēkā esošajiem Ministra kabineta noteikumiem Nr. 605 „Kārtība, kādā izmeklē un uzskaita nelaimes gadījumus, kuros cietuši karavīri dienesta laikā un zemessargi, pildot dienestu Zemessardzē” (turpmāk – Noteikumi Nr. 605) nelaimes gadījumus, par kuriem ir noformēti akti, tiek reģistrēti nelaimes gadījumos cietušo uzskaites žurnālā (turpmāk – uzskaites žurnāls). Esošo uzskaites žurnālu nepieciešams pilnveidot, jo esošais uzskaites žurnāls nesniedz pilnīgu informāciju par notikušo nelaimes gadījumu, kā arī nevar iegūt informāciju par karavīru/ zemessargu iesniegumiem par pabalsta pieprasīšanu, Aizsardzības ministrijas pieņemtajiem administratīvajiem lēmumiem šajās lietās. Līdz ar to, uzskaites žurnālā reģistrētā informācija nav pietiekoša, lai varētu veikt plašāku datu analīzi. Ministru kabineta noteikumu projekts paredz normatīvo aktu vienkāršošanu, efektīvāka darba nodrošinājumu Aizsardzības ministrijā. Tas arī paredz iegūt detalizētu informāciju par notikušajiem nelaimes gadījumiem, pārskatāmu informāciju par karavīru/ zemessargu veselības bojājumu smaguma pakāpēm, nelaimes gadījuma cēloņiem, kopumā pieprasītajiem pabalsta veidiem, kā arī iegūt informāciju par Aizsardzības ministrijas pieņemtajiem administratīvajiem lēmumiem pabalstu jomās. Iegūstot pārredzamu informāciju par notikušajiem nelaimes gadījumiem uzskaites žurnālā, varēs sniegt norādījumus Nacionālajiem bruņotajiem spēkiem un Zemessardzei par nelaimes gadījumu samazināšanu, pievēršot lielāku uzmanību jomām, kurās ir notikuši nelaimes gadījumi. |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts attiecināms aptuveni uz 4500 Nacionālo bruņoto spēku profesionālā dienesta karavīriem un 10 000 zemessargiem. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās Aizsardzības ministrija un Nacionālie bruņotie spēki normatīvajos aktos noteiktajā kārtībā. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija |  Nav. |

*Anotācijas III, IV, V un VI sadaļa – projekts šīs jomas neskar.*

Aizsardzības ministrs R. Vējonis

Vīza: valsts sekretārs J. Sārts

08.05.2014.

422

M.Šitca-Pētersone, 67335170

e-pasta adrese: Marite.Sitca-Petersone@mod.gov.lv

fakss: 67210454